Southwest Airlines

Southwest Airlines Co. é unha gran aeroliña estadounidense e a maior low-cost do mundo. Ten a súa sede en Dallas, Texas e foi creada no ano 1967 adoptando o seu nome actual en 1971. A aeroliña tiña 44.831 empregados en decembro de 2013 e operaba máis de 3.400 voos diarios. En xuño de 2011 encargábase de transportar máis pasaxeiros en voos domésticos que calquera aeroliña estadounidense. En xullo de 2014 Southwest Airlines programara voos a 89 destinos en 41 estados, Porto Rico e outros países.

Southwest Airlines usou só avións Boeing 737, agás durante uns poucos anos nos 70 e 80, cando alugou un feixe de Boeing 727. En agosto de 2012 Southwest era a aeroliña con máis 737 do mundo, cuns 550 en servizo, cada un deles facendo unha media de 6 voos diarios. En maio de 2011 Southwest mercou AirTran Airways, agardando que a integración das aeroliñas se complete en decembro de 2014. O 1 de marzo de 2012 a compañía emitiu un certificado de operación único, converténdose tecnicamente nunha soa aeroliña.

 Frota 
+ Frota de Southwest AirlinesAviónEn servizoPedidosOpciónsPasaxeirosNotasBoeing 737-300122——137143Algúns modernizados con cabinas de cristalSerán retirados entre 2016 e 2020.Boeing 737-50015——122Retirados cara 2016Boeing 737-7004004336143Opcións convertibles á serie -800.Boeing 737-8007446—175Todos serán modernizados con Split Scimitar Winglets.Boeing 737 MAX 7—30—TBAAgárdase que entren en servizo en 2019.Boeing 737 MAX 8—170191TBAAgárdase que entren en servizo en 2017.Total610290227

 Notas 

 Véxase tamén 
 Ligazóns externas 
 Páxina da aeroliña

Categoría:Aeroliñas dos Estados Unidos de América
Categoría:Aeroliñas de baixo custo